b'\n_START_ARTICLE_\nTri no\xc4\x8di Drekca Pekca in Pukca Smukca\n_START_PARAGRAPH_\nTri no\xc4\x8di Drekca Pekca in Pukca Smukca je druga knjiga, ki je iz\xc5\xa1la v zbirki o dogodiv\xc5\xa1\xc4\x8dinah Drekca pekca in Pukca Smukca. Razdeljena je na tri poglavja in vsako govori o eni izmed no\xc4\x8di, ko se dogajale zelo pomembne re\xc4\x8di za junake.\n_START_SECTION_\nO avtorju\n_START_PARAGRAPH_\nDim Zupan se je rodil 19.2.1946 v Ljubljani, kjer \xc5\xbeivi in ustvarja, ima status samostojnega kulturnega delavca. Napisal je \xc5\xbee ve\xc4\x8d kot 20 knjig, ve\xc4\x8dina izmed njih sodi v mladinsko in otro\xc5\xa1ko knji\xc5\xbeevnost. Poleg sve\xc5\xbee tematike ga odlikuje kar se da izviren pripovedni slog ter poseben odnos do otrok in mladine. Po njegovem so otroci majhni odrasli, ki jim sicer manjkajo izku\xc5\xa1nje, vendar meni, da so sposobni dojemati zapletene strani \xc5\xbeivljenja. Zupan je dokon\xc4\x8dal \xc5\xa1tudija prava, a ima od leta 1992 status svobodnega kulturnega delavca \xe2\x80\x93 pisatelja. \xc5\xbde njegov o\xc4\x8de, Vitomil Zupan, je bil znan pisatelj. Ko je za\xc4\x8del pisati, je sodeloval z Manco Ko\xc5\xa1ir, kateri je dal prebrati delo Prvi dan Drekca Pekca in Pukca Smukca. Le ta je bila nad delom navdu\xc5\xa1ena. Ko je dopolnil delo, je knjigo Trije dnevi Drekca Pekca in Pukca Smukca izdala Mladinska knjiga. Knjigi Trnovska mafija in Trnovska mafija drugi\xc4\x8d sta iz\xc5\xa1li leta 1992 in 1997, obe sta posve\xc4\x8deni h\xc4\x8derki Maji. Nastala je tudi tretja knjiga, Trnovska mafija \xe2\x80\x93 v tretje gre rado (2003). Zadnjo skupino Zupanovega ustvarjanja tvorijo \xc5\xa1tiri knjige kratkih zgodb: Ma\xc5\xa1\xc4\x8devanje stra\xc5\xa1ne juhice (1997), Maja \xc5\xbee ve (2002), Najbolj\xc5\xa1a flinta je dobra finta (2002) in Osica Maja (2004).\n_START_SECTION_\nInterpretacija besedila\n_START_PARAGRAPH_\nPrva no\xc4\x8d je naslov prve zgodbe. Tina, prijateljica glavnih junakov, je na izletu za\xc5\xa1la na napa\xc4\x8den vlak in fanta sta jo \xc5\xbeelela na to opozoriti. Na koncu so bili vsi prepozni ter so zamudili pravi vlak za Ljubljano. Tako se je za\xc4\x8dela njihova prva dogodiv\xc5\xa1\xc4\x8dina na zagreb\xc5\xa1ki \xc5\xbeelezni\xc5\xa1ki postaji. Bili so brez denarja, la\xc4\x8dni in \xc5\xbeejni ter malo prestra\xc5\xa1eni. Pukec Smukec je bil popolnoma o\xc5\xbeuljen zaradi novih rumenih \xc4\x8devljev, ki si jih je kupil dan pred izletom v \xc5\xa1olo. Vendar pa so jih na koncu prav ti \xc4\x8devlji re\xc5\xa1ili, saj so uredili odnose s cigan\xc4\x8dkom Munjo, ki jim je pomagal, da so varno prispeli domov. Ob vrnitvi so pri\xc4\x8dakovali, da jih bodo star\xc5\xa1i kaznovali, ti pa so jih le objemali in bili veseli da so \xc5\xbeivi in zdravi pri\xc5\xa1li domov. Tako so ugotovili, da star\xc5\xa1i le niso tako slabi. Druga no\xc4\x8d pa se dogaja v gozdu, kamor sta \xc5\xa1la fanta skupaj s svojima o\xc4\x8detoma na polhanje. To so bili pravi mo\xc5\xa1ki posli, ki sta jih bila dele\xc5\xbena tudi Drekec Pekec in Pukec Smukec. Vsekakor je bila to dogodiv\xc5\xa1\xc4\x8dina in pol, posebej zaradi rakov, ki sta jih ulovila in pomembne uganke, ki sta jo razre\xc5\xa1ila. Tretja no\xc4\x8d pa je posve\xc4\x8dena re\xc5\xa1evanju Becirka, ki ga je \xc5\xbee na za\xc4\x8detku knjige okupirala vi\xc5\xa1ka banda. Drekec pekec in Pukec Smukec sta se pono\xc4\x8di izmuznila ven in populila vse sadike vi\xc5\xa1ke bande, ki so jih gojili na Na\xc5\xa1em Vrtu. Te sadike indijske konoplje sta nato vrgla v reko. Pred tem sta \xc5\xa1e prijatelju Branetu re\xc5\xa1ila avto in spoznala grozo zaljubljenosti, ki naredi, da dva pono\xc4\x8di \xc4\x8dudno krulita in vzdihujeta. Konec je dober saj sta fanta sr\xc4\x8dna in radovedna ter rado\xc5\xbeiva, \xc5\xa1e najbolj pa je pomebno to, da sta mnogo bolj pametna, kot to ka\xc5\xbeejo ocene v spri\xc4\x8devalu.\n_START_SECTION_\nAnaliza besedila\n_START_PARAGRAPH_\nPrvi del zgodbe se dogaja predvsem na zagreb\xc5\xa1ki \xc5\xbeelezni\xc5\xa1ki postaji, nato pa se dogajanje preseli nazaj v Ljubljano in na tako priljubljena mesta: Becirk, zborno klopco, Na\xc5\xa1 vrt in okolico. Vsem osebam iz prve knjige se je tu pridru\xc5\xbeil \xc5\xa1e cigan\xc4\x8dek Munjo na za\xc4\x8detku in pa \xc4\x8dlani vi\xc5\xa1ke bande, ki je zasedla priljubljen kraj mestne mularije.'